**Jánoshalma Városi Önkormányzat Szervezeti és Működési Szabályzatáról szóló 19/2014.(XI. 24.) önkormányzati rendelet módosításáról**

**ÁLTALÁNOS INDOKOLÁS**

Magyarország Kormánya az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki 2020. november 3-án a 478/2020. (XI. 3.)számú Kormányrendelettel.

Jánoshalma Városi Önkormányzat az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, valamint hivatkozva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére, Jánoshalma Városi Önkormányzat Képviselő-testületének hatáskörében eljárva a Polgármester jogosult döntést hozni.

A Jánoshalma Városi Önkormányzat Szervezeti és Működési Szabályzatáról szóló 19/2014.(XI. 24.) számú rendeletének 7. számú mellékletének B.) pontjában:

**„A Jánoshalma Városi Önkormányzat által ellátott helyi önkormányzati feladatok vállalkozási tevékenységének kormányzati funkciók szerinti besorolása:**

|  |  |
| --- | --- |
| 900090 | Vállalkozási tevékenységek kiadásai és bevételei (Növénytermesztés és kapcsolódó szolgáltatások, önkormányzati feladatokon túli  étkeztetési tevékenység)” |

vállalkozási tevékenység szerepelt.

A Pénzügyminisztérium illetékes szakfőosztályával és a Magyar Államkincstárral folytatott egyeztetést követően az alábbi tájékoztatás érkezett:

„Az államháztartásról szóló 2011. évi CXCV. törvény 7.§ (2) bekezdés a) és b) pontjában foglalt – alaptevékenység és vállalkozási tevékenység szerinti – elkülönítést az Áht. csak a költségvetési szervek tekintetében értelmezi, az önkormányzatok vonatkozásában azonban nem. Ez nem jelenti azt, hogy az önkormányzat ne végezhetne olyan tevékenységet, amelyet az Áht. a költségvetési szervek vonatkozásában vállalkozási tevékenységnek minősít, azonban ezen tevékenységeit is alaptevékenységként végzi. „

*Az anyaghoz mellékelve a teljes állásfoglalás a Magyar Államkincstártól.*

**A fentiekből következően az önkormányzat könyveiben nem lehet vállalkozási tevékenységet kimutatni, csak alaptevékenységet, ezért** az önkormányzat SZMSZ-éből és a törzskönyvi nyilvántartásból is törölni szükséges a

900090 Vállalkozási tevékenységek kiadásai és bevételei kormányzati funkciót és

az alaptevékenységek besorolásába beemelni a 042130 Növénytermesztés, állattenyésztés és kapcsolódó szolgáltatások kormányzati funkciót.

**RÉSZLETES INDOKOLÁS**

**1.§-hoz**

A könyvelés biztosításához szükséges A.) pont alaptevékenységek besorolásába beemelni a 042130 Növénytermesztés, állattenyésztés és kapcsolódó szolgáltatások kormányzati funkciót.

A Pénzügyminisztérium illetékes szakfőosztálya és a Magyar Államkincstár állásfoglalása alapján az önkormányzat könyveiben nem lehet vállalkozási tevékenységet kimutatni, csak alaptevékenységet, ezért az önkormányzat SZMSZ-ének 7. számú mellékletének B.) pontjából törölni szükséges a

900090 Vállalkozási tevékenységek kiadásai és bevételei kormányzati funkciót.

**2.§**

A rendelet hatálybalépéséről rendelkezik.

Jánoshalma, 2020. november 20.

 Dr. Rennerné dr. Radvánszki Anikó

 jegyző